Stabartynė

Stabartynė, Tabartynė Stabartynai arba Doristalis () – buvęs dvaras ir kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 21 km į šiaurės rytus nuo Pilkalnio, 20 km į pietryčius nuo Lazdynų.

Istorija 

Gyvenvietė įkurta XVIII a. antroje pusėje, įsisavinant Didžiosios Plynės pelkės pakraščių nusausintas žemes. 1785 m. buvo laisvai paveldimas dvaras su 6 ugniakurais (gyvenamaisiais pastatais), 1821 m. – dvaras su 39 gyventojais. 1846 m. dvare buvo 3 gyvenamieji pastatai ir 55 gyventojai. Iki 1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Stabartynės (Doristalio) valsčiui, buvo valsčiaus centras. Tikintieji priklausė Širvintos evangelikų liuteronų parapijai. 1906 m. iki Stabartynės nutiestas siaurasis geležinkelis, įrengta stotis. 1928 m. sujungtas su Mažojo Kėnigsbrucho dvaro apygarda, sudaryta nauja, Stabartynės (Doristalio) kaimo bendruomenė. Bendruomenėje buvo Stabartynės ir Mažojo Kėnigsbrucho dvarai, Fylemiūhės (Vielemühe, 53 gyventojai 1910 m.) ir Šionbrucho (Schönbruch, 24 gyventojai 1910 m.) palivarkai, dalis Didžiosios Plynės pelkės, buvo kasamos durpės. Mažajame Kėnigsbruche veikė mokykla, paštas. Stabartynės dvaras priklausė Brėmerių () giminei. 1932 m. dvaras turėjo 792 ha žemės, iš jų, 319 ha ariamos, 142 ha pievų ir ganyklų, 20 ha miško ir 300 ha pelkių.

Po Antrojo pasaulinio karo išnyko. Nuo 2008 m. dvaro teritorija priklauso Krasnoznamensko rajono Dobrovolsko kaimo gyvenvietei.

Gyventojai

Šaltiniai 

Pilkalnio apskrities gyvenvietės